b'\n_START_ARTICLE_\nRoy Orbison\n_START_SECTION_\nPo\xc4\x8deci\n_START_PARAGRAPH_\nOrbison je odrastao u Teksasu od rodnog Vernona, Fort Wortha do Winka (blizu granice s Novim Meksikom) kamo su se njegovi roditelji selili u potrazi za poslom. Malom Royu glazba je bila va\xc5\xbena, tako da je ve\xc4\x87 1949. godine, u dobi od 13 godina, osnovao svoj prvi sastav The Wink Westerners, a usput je skladao i u\xc4\x8dio gitaru. Nakon srednje \xc5\xa1kole upisao je fakultet na Sveu\xc4\x8dili\xc5\xa1tu sjevernog Teksasa (University of North Texas) u gradu Denton. Studirao je povijest i engleski. _NEWLINE_Uz studij, svirao je i nadalje u svom sastavu The Wink Westerners, koji je imao lokalnog odjeka, tako su imali i redovne televizijske nastupe na lokalnoj televiziji. U jednom od nastupa gost je bio i poznati Johnny Cash koji je primjetio talent Orbisona i preporu\xc4\x8dio ga svom glazbenom producentu Samu Phillipsu iz diskografske ku\xc4\x87e Sun Records. Phillips je odlu\xc4\x8dio promjeniti ime sastavu u The Teen Kings, a Orbison je pak odlu\xc4\x8dio napustiti studij (1956.) i posvetiti se isklju\xc4\x8divo glazbi._NEWLINE_Orbison je prvi ve\xc4\x87i uspjeh imao s plo\xc4\x8dom "Ooby Dooby" izdanom u lipnju 1956. godine. Pjesmu "Ooby Dooby", skladao je Orbisonov prijatelj s fakulteta. Njegova skladba "Claudette"(nazvana po njegovoj prvoj \xc5\xbeeni) bila je sljede\xc4\x87i veliki _NEWLINE_Orbisonov uspjeh. Tu skladbu snimili su tada vrlo popularni Everly Brothersi na B strani svog hita broj jedan "All I Have To Do Is Dream". _NEWLINE_Iz tog doba datira i njegov za\xc5\xa1titni znak - sun\xc4\x8dane nao\xc4\x8dale, on je naime zaboravio nao\xc4\x8dale za vid u zrakoplovu, pa su mu sun\xc4\x8dane nao\xc4\x8dale ostale jedina alternacija na koje je mogao postaviti le\xc4\x87e za vid.\n_START_SECTION_\nUspjeh\n_START_PARAGRAPH_\n1957. Orbison je upoznao darovitog tekstopisca Joe Melsona iz grada Odessa (Teksas). Njihova zajedni\xc4\x8dka suradnja rodila je novi kvalitet u rock glazbi, melodijske izmjene pra\xc4\x87ene lirskim tekstom,- prve rock balade. Tako su nastale balade Raindrops, Uptown (relativno mlaki uspjeh iz 1960.) i onda singl Only the Lonely koji je odmah postao hit (broj 2 u SAD, i broj 1 u UK), nakon toga Orbison je postao me\xc4\x91unarodna rock zvijezda. Njegova sljede\xc4\x87a singl plo\xc4\x8da, Runnin\' _NEWLINE_Scared postala je broj 1 u prolje\xc4\x87e 1961.. I sljede\xc4\x87a plo\xc4\x8da Crying dospjela je na 2. mjesto ameri\xc4\x8dke Billboard Hot 100 ljestvice popularnosti te iste godine._NEWLINE_Od 1963., otpo\xc4\x8dela je plodnja suradnja Orbisona s tekstopiscem Bill Deesom, on je koautor skladbe Oh, Pretty Woman, koja je postala najve\xc4\x87i hit Roya Orbisona, i znak njegove glazbene karijere. _NEWLINE_Orbison je imao veliki utjecaj na tada\xc5\xa1nje britanske glazbenike poput Beatlesa i Rolling Stonesa. On je bio rado vi\xc4\x91eni gost u Britaniji, tako da je ljeto 1963., proveo na turneji s Beatlesima po Britaniji . _NEWLINE_On je nominalno bio zvijezda broj 1, me\xc4\x91utim kako se turneja bli\xc5\xbeila kraju, on je bio zapravo zvijezda broj 2, jer je otpo\xc4\x8dela beatlemania._NEWLINE_Tijekom te turneje Orbison je postao (a kasnije i ostao veliki prijatelj) Beatlesa, osobito sa Lennonom i Harrisonom. Prijateljstvo s Harrisonom izrodilo se poznije i u zajedni\xc4\x8dki projekt, svirali su u zajedni\xc4\x8dkom sastavu -_NEWLINE_Traveling Wilburys. _NEWLINE_Za razliku od mnogih drugih ameri\xc4\x8dkih glazbenika, Orbison je nastavio nizati uspjehe i pored britanske invazije koja je tada zahvatila Ameriku. 1964. njegova singl plo\xc4\x8da s hitom - Oh, Pretty Woman, skinula je Beatlese s broja 1 u Americi, bila je i broj 1 u Britaniji._NEWLINE_Ova pjesma do\xc5\xbeivjela je ponovni uspjeh 1990. kada je postala zvu\xc4\x8dna kulisa filma Pretty Woman, u kojem je nastupila Julia Roberts._NEWLINE_Orbison je i\xc5\xa1ao na turneje i s Beach Boysima (1964.), i Rolling Stonesima u Australiju (1965.). Od 1963. postao je puno popularniji u Britaniji, negoli u rodnoj Americi (imao je 3 hita na 1. mjestu na britanskoj listi). U Americi mu je popularnost pala i od 1967. vi\xc5\xa1e nije imao nijedan hit, sve do 1980-tih. U ostatku svijeta bio je i nadalje rado slu\xc5\xa1an, tako su mu pjesme _NEWLINE_Penny Arcade i Working for the Man bile hitovi broj 1 u Australiji. Bio je popularan u Njema\xc4\x8dkoj (u kojoj su izdavane njegove pjesme na njema\xc4\x8dkom jeziku; Mama i Shahdaroba(ova pjesma je kasnije preimenovana u San Fernando). _NEWLINE_Voljeli su ga i u Francuskoj, njegovu pjesmu Blue Bayou prepjevala je pjeva\xc4\x8dica Mireille Mathieu i po\xc5\xbenjela veliki uspjeh.\n_START_SECTION_\nKarijera tijekom 1970-ih\n_START_PARAGRAPH_\nSedamdesete su bile generalno govoriv\xc5\xa1i lo\xc5\xa1e za Orbisona, zbog promjene glazbenog ukusa publike, albumi i singl plo\xc4\x8de koje je tada izdavao na sjeverno ameri\xc4\x8dkom tr\xc5\xbei\xc5\xa1tu do\xc5\xbeivljavali su neuspjehe. Tek 1977. se vratio na ameri\xc4\x8dke top liste, ali kao skladatelj. Njegovu pjesmu Blue Bayou otpjevala je tada vrlo popularna _NEWLINE_pjeva\xc4\x8dica Linda Ronstadt na svom trostrukom platinastom albumu Simple Dreams. Sigl plo\xc4\x8da s njezinom obradom popela se na 3. mjesto ameri\xc4\x8dkih lista. _NEWLINE_Sedamdesete su bile i lo\xc5\xa1e po njegovo zdravlje, - otkriveno je da boluje od miokarda u dobi od 41 godine. 1978. se zbog toga podvrgnuo operaciji srca i tako dobio priliku za novi \xc5\xbeivot.\n_START_SECTION_\nPovratak 1980-ih\n_START_PARAGRAPH_\nOsamdesete su bile doba kad je ponovno otkriven Roy Orbison, - osobito su rado uzimali njegove pjesme za filmove._NEWLINE_1980. Orbison je otpjevao pjesmu That Lovin\' You Feelin\' Again u duetu s pjeva\xc4\x8dicom Emmylou Harris, za to su nagra\xc4\x91eni Nagradom Grammy 1981. godine u kategoriji - najbolja country izvedba._NEWLINE_1985. godine, snimio je pjesmu Wild Hearts za film Insignificance Nicolasa Roega. 1986. David Lynch uzeo je njegovu pjesmu Dreams kao muzi\xc4\x8dku podlogu za svoj slavni film Blue Velvet. Ovaj novi interes za Orbisona, doveo je do toga da je uvr\xc5\xa1ten u Rock and Roll Hall of Fame 1987. godine. Osamdesetih su izdana i brojna reizdanja starih Orbisonovih hitova, koja su bila odli\xc4\x8dno prihva\xc4\x87ena kod publike._NEWLINE_U rujnu 1987. godine, snimio je televizijsku emisiju (crno bijelu) Roy Orbison i prijatelji, crno bijela no\xc4\x87 (Roy Orbison and Friends, A Black and White Night), za televizijsku kompaniju HBO u Los Angelesu. Orbisonovi gosti bile su same _NEWLINE_zvijezde tog vremena (koji su usput bili i njegovi obo\xc5\xbeavatelji) poput gitariste Jamesa Burtona, gitariste i pjeva\xc4\x8da Bruce Springsteena, Tom Waitsa, Elvis Costella, Jackson Browna i brojnih drugih. Ova emisija pomogla je Orbisonu da se pribli\xc5\xbei mla\xc4\x91im generacijama amerikanaca._NEWLINE_Nakon toga je osnovao sastav Traveling Wilburys, zajedno s tada\xc5\xa1njim mega zvijezdama Bob Dylan, George Harrison, Jeff Lynne i Tom Petty. Sastav je imao dobar prijam kod kritike i publike._NEWLINE_Nastavio je uspje\xc5\xa1no i solo karijeru izdav\xc5\xa1i album Mystery Girl, koji je dobro primljen kod publike.\n_START_SECTION_\nSmrt\n_START_PARAGRAPH_\nOrbison je \xc4\x8ditavog \xc5\xbeivota bio sr\xc4\x8dani bolesnik, nakon serije sr\xc4\x8danih udara umro je u bolnici 6. prosinca 1988. u Hendersonvilleu.\n_START_SECTION_\nOsobni \xc5\xbeivot\n_START_PARAGRAPH_\nOrbison je pre\xc5\xbeivio velike osobne tragedije u svom nedugom \xc5\xbeivotu. Njegova prva \xc5\xbeena, Claudette Frady, poginula je u motociklisti\xc4\x8dkoj nesre\xc4\x87i 6. lipnja 1966. u mjestu Gallatin, Tennessee. 14. rujna 1968., izgorjela mu je ku\xc4\x87a do temelja u mjestu Hendersonville, Tennessee, u toj nesre\xc4\x87i poginula su mu i dva sina (od troje koliko je imao), on je u to vrijeme bio na turneji u Engleskoj.'